ข่าวสั้น
ITD คว้างาน 148 ล้าน
29 ต.ค. 2565

ITD คว้างาน 148 ล้าน
บริษัท อิตาเลียนไทย ดีเวล๊อปเมนต์ (ITD) ได้ร่วมลงนามในสัญญาก่อสร้างกับบริษัท พร็อพเพอร์ตี้ เพอร์เฟค (PF) เพื่อสร้างฐานรากของงานโครงการบ้านเดี่ยว 2 ชั้น ที่ จ.นนทบุรี ปทุมธานี และกรุงเทพมหานคร จำนวน 394 หลัง โดยใช้ระบบชิ้นส่วนคอนกรีตสำเร็จรูปมูลค่างาน 148.39 ล้านบาท (รวมภาษีมูลค่าเพิ่ม) ระยะเวลาก่อสร้าง 11 เดือน 
อย่างไรก็ตาม ราคาหุ้น ITD ยังคงปรับตัวลงอีก 6.54% หรือ 0.35 บาท ปิดที่ระดับ 5 บาท เนื่องจากนักลงทุนกังวลถึงความล่าช้าโครงการบริหารจัดการน้ำ 
AIM พุ่งแรงแจงไม่มีอะไรในกอไผ่
บริษัท แอปโซลูท อิมแพค (AIM) มีระดับราคาเพิ่มขึ้น 15.38% และปริมาณการซื้อขาย 142.77 ล้านบาท นับว่าเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List) โดยบริษัทยืนยันว่าไม่มีพัฒนาใดๆ หรือมีสาเหตุอื่นที่ส่งผลกระทบต่อสภาพการซื้อขาย 
นอกจากนี้ บริษัทได้เปิดเผยรายชื่อนักลงทุนทั้งหมด 13 ราย ที่ซื้อหุ้นแบบเฉพาะเจาะจง (พีพี) จำนวน 5,000 ล้านหุ้น ในราคาหุ้นละ 0.10 บาท มูลค่าทั้งสิ้น 500 ล้านบาท ขณะที่ล่าสุดราคาหุ้นปิดที่ 0.60 บาท บวก 0.08 บาท
‘ปานปรีย์สมชัย’ นั่งกรรมการ ปตท.
คณะกรรมการบริษัท ปตท. (PTT) ในการประชุมครั้งที่ 6/2556 เมื่อวันที่ 28 มิ.ย. มีมติแต่งตั้งนายปานปรีย์ พหิทธานุกร เป็นกรรมการอิสระ และนายสมชัย สัจจพงษ์ เป็นกรรมการแทน นายวิเชษฐ์ เกษมทองศรี และนางเบญจา หลุยเจริญ กรรมการที่ลาออกตามลำดับ โดยให้มีผลตั้งแต่วันที่ 29 มิ.ย. 2556 เป็นต้นไป